↑ (en) “Corporate”. Guinness World Records. URL besoek op 19 Oktober 2010.
Ontsluit van "https://af.wikipedia.org/w/index.php?title=Guinness_World_Records&oldid=1893340"
Die bladsy is laas op 17 Januarie 2019 om 23:53 bygewerk. Dr MJ du Plessis Gereformeerde Kerk Bellville Datum: 12 November 2006 (Nagmaal)
Sing vooraf: Psalm 78:12
Lofpsalm 71:1, 2
Na die wet bely ons voor God ons sondeskuld en bid om vergewing met Psalm 40:4.
Teks: 1 Korintiërs 1:23a & 24b
…maar ons verkondig Christus wat gekruisig is, ’n struikelblok vir die Jode en dwaasheid vir die Grieke; maar vir die wat geroep is, Jode sowel as Grieke: Christus, die krag van God en die wysheid van God. (1 Korintiërs 1:23-24 AFR53)
Die Here Jesus Christus het nie na ons waardigheid en status gekyk toe Hy vir ons gesterf het nie. Hy het gekom vir almal wat opreg is, maak nie saak in watter stand hy geklassifiseer word nie, en ook nie hoe ryk of arm hy is nie.
In vers 18 sê Paulus dat die kruis dwaasheid is vir dié wat verlore gaan.
Dit lyk dus asof die kruis vir hierdie mense sy krag verloor!
Die fout lê nie by die werk van die Here Jesus aan die kruis nie, maar by die mense wat net nie die betekenis van die kruisdood en die daarmee gepaardgaande verlossing kan sien nie.
Sulke mense word deur God beskou as veragters van die kruis.
Onmiddellik voel u aan dat Paulus hier met ’n konflik werk.
Die Heilige Hees laat hom hier skryf oor die begrip “wysheid”.
Nou ja, wysheid is nie altyd wysheid nie,
want dit hang af wie dit is wat die wysheid moet vasstel,
en dit hang ook af uit watter hoek ’n saak benader word.
Dit is waaroor dit dan ook in hierdie gedeelte gaan. Sekere mense is baie slim en hulle redeneer met groot helderheid oor alles. Dit is ook hoe dit gebeur dat die kruisverdienste van Jesus Christus onder bespreking en beoordeling van die mense kom.
Sekeres het wysheid wat die Heilige Gees bewerk en hulle verstaan die diepte van die saak en ook die almag van God.
Maar teenoor hulle staan mense wat in hulle eie oë en ook in dié van die wêreld baie wys is, maar wat voor God dwaas is – hulle is dié wat die Here Jesus verwerp.
Hierdie probleem van die verskillende vertolkings oor die wysheid ontstaan omdat die mense nie maklik God se raadsplan kan lees en vertolk nie.
Die geskiedenis lyk vir ons dikwels maar sleg verkeerd, maar dan weet God dat dit reg is.
Net so lyk dit vir baie heeltemal verkeerd dat Jesus God kan wees, en dat Hy kan sterf en opstaan wanneer Hy wil.
Die saak lyk nog meer mistig vir die ongelowige wat net nie wil aanvaar dat hy hulp nodig het, en dat Christus sy sondes moes versoen omdat hyself dit nie kon doen nie.
So gebeur dit dat die verstandige wêreld nooit verstandig is nie, maar dwaas.
So ’n wysheid word deur God verwerp.
So ’n wysheid maak die mens kragteloos.
Daarteenoor staan ons met die ware wysheid. Wat maak ons so slim?
God het in sy vrymagtige genade die Here Jesus Christus gestuur om ons van die dwaasheid van gehoorsaamheid aan die duiwel te verlos.
God self – deur die inwerking van sy Heilige Gees – openbaar hierdie feite aan ons, sodat ons dit kan weet en kan glo.
Om dit verder te bevestig, nooi die Here Jesus Christus ons vandag om weer ’n geestesmaal saam met Hom te nuttig.
By hierdie maaltyd herinner Hy ons aan sy versoeningswerk, en word ons insig en begrip vir die saak weereens versterk en bevestig.
Dwaasheid is om ’n messias (verlossende god) van jou eie maaksel en gedagtes te aanbid.
Wysheid is om God die Verlosser te erken en te bely.
Dwaasheid is om jou verstand te probeer opweeg en beredeneer teen God s’n.
Wysheid is om nie God se raadsplan te bevraagteken en net ons aardse beskouinge as wys of onwys te probeer bewys nie.
God stuur vir ons verlossing ’n Messias wat gekruisig moet word.
Hy is inderdaad gekruisig.
Hy is veragtelik deur ons geskiedenis – en uiteindelik is Hy ook as ’n veragte gekruisig.
Nou maak die Here hiervan ’n punt:
As hierdie feit jou geloof so beïnvloed dat Christus vir jou onaanvaarbaar is, is jou wysheid dwaasheid.
Die sakrament van die heilige Nagmaal en die Bybel verkondig aan u dat Christus wat gekruisig is, u heil en verlossing is. Die Heilige Gees bevestig dit ook aan u met hierdie twee middele.
Hierdie gekruisigde Christus is die krag van God.
Hy bewys sy almag oor dood en lewe.
Hy genees siekes,
vergewe sondaars hulle sondes, en
laat die magte van die hel selfs voor sy dood al smeek vir genade en dat die Here Jesus Christus hulle nie voor hulle tyd moet pynig nie;
Hierdie Here Jesus Christus het deur die deure van die dood gegaan en dit oopgeruk sodat die lig van die ewige lewe oor ons skyn – ons wat al die tyd in die dood se donker vasgevang was.
…maar ons verkondig Christus wat gekruisig is…
Christus die krag van God en die wysheid van God!
Slotpsalm 107:1, 2, 4
Datum: 12 November 2006 (Nagmaal)